Austra Pumpure

Austra Pumpure (alinomita Anna Bukševica aŭ Bukshevich) naskiĝis la 26-an de novembro 1928 kaj mortis la 3-an de januaro 2017.

Ŝi estis latva muzikistino kaj kantistino de popolkantoj, sed ankaŭ konata esperantistino.

 Biografio 
Plejparto de la vivo ŝi pasigis en Liepāja, Latvio. Ŝia patro estis latva dirigento.

De 1956 ĝis 1975 Austra Pumpure estis koncertmajstro en la Teatro de Liepāja.(latva) «Vēsture» . liepajasteatris.lv. Ŝi estas precipe konata pro la kanto-interpretoj de la Balta Maro. 

En 1998 Austra Pumpure estis premiita per kvar steloj en la ordo de la Tri Steloj.(latva) «Mūžībā aizgājusi dziesminiece Austra Pumpure» . tvnet.lv. En 2011 estis premiita pro sia kontribuo al la latva muziko-evoluado. En 2012 ŝi ricevis "la latvian Grammy", la plej grandan latvan muzikpremion, pro sia vivlonga kontribuado al la evoluo de la latva muziko.

Ŝi estis membro de la folklora grupo "Atshtaukas" kaj interpretas muzikon de la fama latva komponisto Imants Kalniņš(latva) В Вечность ушла Аустра Пумпуре , liepajnikiem.lv, 4-a januaro 2017, konsultite la 6-an de julio 2017..

 Austra Pumpure kaj Esperanto 
Ŝi estis ankaŭ esperantistinoBET-53 inaŭgurita en Liepajo, Latvio, HEKO (650 2-A), 2-a de julio 2017.. Dum kantvesperoj kaj koncertoj dum Baltiaj Esperanto-Tagoj kun ŝi kaj ŝia ensemblo “Animo” (grupo de gejunuloj al kiuj Austra instruis Esperanton per kantoj) kutime venis ankaŭ loka publiko, ĉar Austra estis ege populara en Latvio. Ankaŭ dum siaj koncertoj al ĝenerala publiko Austra Pumpure ofte menciis Esperanton, per kiu ŝi trovis amikojn en la tuta mondo, kaj eĉ kantis po unu kanton en EsperantoNiaj landaj movadoj: Esperanto-movado en Latvio, Eŭropa Bulteno numero 111, decembro 2011..

Unu el ŝiaj lernantinoj estis Anta Eņģele.

 Referencoj 

 Eksteraj ligiloj 
 Aŭstra Pumpure kantas en Esperanto ekde 24:20 (filmo el la jaro 2008)
 Austras Pumpures
 Austras biedrība

Kategorio:Naskiĝintoj en Latvio
Kategorio:Mortintoj en Latvio
Kategorio:Latvaj muzikistoj
Kategorio:Latvaj gitaristoj
Kategorio:Latvaj esperantistoj